Σουπιές με ρεβύθια από τη Σκύρο
Είναι ίσως είναι τα νοστιμότερα ρεβύθια που έχουμε δοκιμάσει. Τη συνταγή μάς έδωσε ο Κωστής Χιώτης, μάγειρας και ιδιοκτήτης της ταβέρνας στη Σκύρο «Οι ιστορίες του μπάρμπα».
1 κιλό σουπιές, καθαρισμένες και κομμένες σε μέτρια κομμάτια (περίπου 3-4 εκ.), 300 γρ. ρεβίθια, μουλιασμένα σε νερό για 12 ώρες από το προηγούμενο βράδυ, 2 μέτρια ξερά κρεμμύδια, σε ψιλά καρέ, 1 πράσο (το λευκό και τρυφερό πράσινο μέρος), ψιλοκομμένο, 2 ώριμες ντομάτες, τριμμένες, 1 κουτ. γλυκού ντοματοπελτές, 1/2 μάτσο άνηθος, ψιλοκομμένος (χωρίς τα χοντρά κοτσάνια), 1/2 κουτ. γλυκού πάπρικα καπνιστή (ή γλυκιά, με διαφορετικό γευστικό αποτέλεσμα), 1 κουτ. γλυκού ζάχαρη, 100 ml ελαιόλαδο, αλάτι, φρεσκοτριμμένο πιπέρι
Για τις σουπιές με ρεβύθια, από τη Σκύρο ξεκινάμε και στραγγίζουμε τα ρεβύθια, τα βάζουμε σε βαθιά κατσαρόλα με  νερό τόσο ώστε να τα υπερκαλύπτει κατά 5 εκ. και βράζουμε σε  μέτρια φωτιά για περίπου 40-45  λεπτά, μέχρι να μισομαλακώσουν.Κατά τη διάρκεια του μαγειρέματος ξαφρίζουμε με τρυπητή κουτάλα.Σε μια φαρδιά κατσαρόλα ζεσταίνουμε το ελαιόλαδο σε μέτρια φωτιά και σοτάρουμε το  κρεμμύδι και το πράσο για 3-4  λεπτά, μέχρι να ροδίσουν.Προσθέτουμε τις σουπιές και συνεχίζουμε το σοτάρισμα για άλλα  5 λεπτά, ανακατεύοντας με ξύλινη κουτάλα.Ρίχνουμε τον πελτέ, την ντομάτα, τη ζάχαρη, την  πάπρικα, αλατοπίπερο και 1 1⁄2 λίτρο νερό.Ανακατεύουμε και  μαγειρεύουμε για περίπου 5 λεπτά, μέχρι να αρχίσουν τα υγρά  να κοχλάζουν.Χαμηλώνουμε τη  φωτιά, σκεπάζουμε την κατσαρόλα με το καπάκι και σιγομαγειρεύουμε για περίπου 30 λεπτά  ή μέχρι να μαλακώσουν οι σουπιές.Προσθέτουμε τα ρεβύθια  και τον άνηθο, ανακατεύουμε και σιγομαγειρεύουμε για περίπου  άλλα 15 λεπτά, μέχρι να μαλακώσουν καλά όλα τα υλικά και  να χυλώσει το φαγητό.
Ρεβύθια,Σουπιές